พระราชบัญญัติอนุญาตให้รัฐบาลจ่ายเงินไปพลางก่อน (ฉบับที่ 2) พุทธศักราช 2489
วันที่ประกาศ: 1946-06-22

content: พระราชบัญญัติ อนุญาตให้รัฐบาลจ่ายเงินไปพลางก่อน (ฉะบับที่ ๒) พุทธศักราช ๒๔๘๙
content: ในพระปรมาภิไธยสมเด็จพระเจ้าอยู่หัวภูมิพลอดุลยเดช คณะผู้สำเร็จราชการแทนพระองค์ (ตามประกาศประธานรัฐสภา ลงวันที่ ๑๖ มิถุนายน พุทธศักราช ๒๔๘๙) รังสิต กรมขุนชัยนาทนเรนทร พระยามานวราชเสวี ตราไว้ ณ วันที่ ๒๒ มิถุนายน พุทธศักราช ๒๔๘๙ เป็นปีที่ ๑ ในรัชชกาลปัจจุบัน
content: โดยที่เป็นการสมควรอนุญาตให้รัฐบาลจ่ายเงินเพื่อกิจการบางอย่างไปพลางก่อน จนกว่าจะได้ประกาศใช้พระราชบัญญัติงบประมาณประจำปี จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติอนุญาตให้รัฐบาลจ่ายเงินไปพลางก่อน (ฉะบับที่ ๒) พุทธศักราช ๒๔๘๙”
sectionNo: 2
content: มาตรา ๒ พระราชบัญญัตินี้ให้ใช้บังคับได้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ในระหว่างที่ยังมิได้ประกาศใช้พระราชบัญญัติงบประมาณประจำปี พุทธศักราช ๒๔๘๙ ให้รัฐบาลจ่ายเงินเพื่อกิจการที่ระบุไว้ ดังต่อไปนี้ไปพลางก่อน ไม่เกินจำนวนเงิน ๖๑,๕๑๑,๔๓๖ บาท จากเงินรายรับ จากเงินคงคลัง หรือจากเงินกู้ คือ ๑. การเพิ่มเงินเพิ่มประจำเดือนชั่วคราว ๒๗,๙๐๐,๐๐๐ บาท ๒.
sectionNo: 3
content: การให้เงินเพิ่มประจำเดือนชั่วคราวแก่พลทหาร และพลตำรวจ ๒,๒๕๐,๐๐๐ บาท ๓. การให้เงินเพิ่มประจำเดือนชั่วคราว แก่ข้าราชการเบี้ยหวัดตามข้อบังคับ และบำนาญตามพระราชบัญญัติบำเหน็จ บำนาญฯ ซึ่งไม่เคยมีสัญญาจ้างและมี ภูมิลำเนาอยู่ในประเทศไทย ๙๙๐,๐๐๐ บาท ๔. การเพิ่มเงินอุดหนุนให้แก่กำนัน
sectionNo: 3
content: ผู้ใหญ่บ้านและแพทย์ประจำตำบล ๑,๓๐๐,๐๐๐ บาท ๕. การเพิ่มเงินบำรุงความสุขทหารและตำรวจ ๖,๐๑๙,๕๐๐ บาท ๖. ค่าเบี้ยเลี้ยงเดินทางตามอัตราใหม่ ๓,๐๐๐,๐๐๐ บาท ๗. ค่าใช้จ่ายในการเดินทางของคณะทูตและ ผู้แทนไทยเพื่อเจรจาธุรกิจต่าง ๆ ในต่างประเทศ ๑,๓๘๗,๕๘๓ บาท ๘. การซ่อมแซมสถานที่ราชการ ๓๐๐,๐๐๐ บาท ๙.
sectionNo: 3
content: เงินเดือนข้าราชการชาวต่างประเทศ ๗๐,๗๔๐ บาท ๑๐. เงินงบคณะผู้สำเร็จราชการแทนพระองค์ ๑๑,๔๐๐ บาท ๑๑. เงินชดเชยทหารที่ปลด ๒๒๓,๕๐๐ บาท ๑๒. เงินเดือนและเบี้ยเลี้ยงนายสิบ สารวัตร ที่จะส่งไปเป็นนักเรียนนายร้อยตำรวจ ๘๗,๔๓๒ บาท ๑๓. ค่าปราบปรามการนำสินค้าหนีศุลกากร ๔๐๐,๐๐๐ บาท ๑๔. ค่าเบี้ยเลี้ยงคนไข้และพยาบาล
sectionNo: 3
content: ๔๖๑,๑๗๘ บาท ๑๕. ค่าป้องกันไข้จับสั่น ๕๐๐,๐๐๐ บาท ๑๖. ค่าซื้อสัตว์พาหนะเพื่อช่วยเหลือ การเพาะปลูก ๑,๐๗๕,๐๐๐ บาท ๑๗. ค่าช่วยเหลือการเกษตร ๒,๕๐๐,๐๐๐ บาท ๑๘. การดำเนินงานขององค์การควบคุม การค้าต่างประเทศและควบคุมการปริวรรต เงินตรา ๔๐,๐๐๐ บาท ๑๙. การเพิ่มกำลังตำรวจ ๖๓,๔๑๕ บาท ๒๐.
sectionNo: 3
content: ค่าเชื้อเพลิงการไฟฟ้าพระตะบอง ๘๓,๔๐๐ บาท ๒๑. การเลือกตั้งสมาชิกสภาผู้แทน ๒,๙๔๗,๙๐๐ บาท ๒๒. ค่าตั้งเครื่องไฟฟ้าให้แก่วิทยุหลักสี่ ๕๐,๐๐๐ บาท ๒๓. เงินให้เทศบาลกู้เพื่อเพิ่มเงินประจำเดือน ชั่วคราวให้แก่พนักงานเทศบาล ๒,๗๐๐,๐๐๐ บาท ๒๔. ค่าใช้จ่ายในการสำรวจสำมะโนครัว ๑๐๑,๐๐๐ บาท ๒๕.
sectionNo: 3
content: ค่าเบี้ยเลี้ยงนักโทษและเครื่องใช้ ในการเลี้ยง ๒,๕๙๓,๐๐๐ บาท ๒๖. เงินเดือนประธาน,รองประธาน สมาชิกพฤฒสภา และค่าใช้จ่ายต่าง ๆ ๑๓๖,๗๐๐ บาท ๒๗. ค่าใช้จ่ายในการรับเสด็จ พระราชดำเนินสู่พระนคร ๘๐๐,๐๐๐ บาท ๒๘. ค่าใช้จ่ายในการพระบรมศพ ๓,๕๒๐,๖๘๘ บาท
sectionNo: 4
content: มาตรา ๔ จำนวนเงินที่ปรากฏตามมาตรา ๓ ให้ยกไปรวมไว้ในยอดเงินตามพระราชบัญญัติงบประมาณประจำปี ๒๔๘๙
sectionNo: 5
content: มาตรา ๕ ให้รัฐมนตรีว่าการกระทรวงการคลังรักษาการตามพระราชบัญญัตินี้
content: ผู้รับสนองพระบรมราชโองการ ปรีดี พนมยงค์ นายกรัฐมนตรี